بوگون ایرته لب لوگر, کابل و ننگرهار ده اویشتریلگن هجوم لر عاقبتیده ۱۱ کیشی جان بیررایکن, ۵ نفر ایسه یاره لندی. لوگو امنیه قوماندانی عبدالحکیم اسحق زی, ولایت نینگ امنیه قوماندان لیگی بنا سی نینگ اونگی ده اویشتریلگن بیر انتحاری هجوم عاقبتیده محللی بیر نفر پولیس قوماندانی بیلن ۶ پولیس نینگ جان بیرگن لیگی نی بلدردی. اوشبو حادثه عاقبتیده انتحاری هجومچی نینگ اوزی نینگ جان بیرگن لیگی و ایریم کیشی لرنینگ ایسه یاره لنگن لیگی نی بلدرگن لیگی, براق سانی نینگ معلوم ایمس لیگی نی بلدرگن اسحق زی, خودی منه شو هجوم بوییچه طالبان نینگ مسئول ایکن لیگی نی ایسله تیب اوتدی.ننگرهار ده ایسه پولیس اکادمیسی استاد لری نینگ هدف قلیب آلینگن انتحاری هجوم عاقبتیده ایککی نفر استاد و بیر نفر انتحاری هجومچی جان بیررایکن, ایککی استاد ایسه یاره لنگن. ننگرهار ولایتی نینگ سوزلاوچیسی احمد ضیا عبدالزی, پولیس اکادمیسی استاد لری نینگ موتری نینگ بیوک مقیاس ده خساره مند بولگن لیگی نی بلدررایکن, یاره لنگن کیشی لرنینگ ساغلیق وضعیتی نینگ یخشی ایکن لیگی نی ایسله تیب اوتدی. عبدالزی, موترسایکل لیک انتحاری هجومچی نینگ بیلی گه باغلب آلگن منفجره مواد نی موتر گه یقین بیر جای ده پارتله تیب یوبارگن لیگی نی معلوم قیلدی. عینی دمده, افغانستان ایچکی ایش لر وزیرلیگی تمانیدن بیریلگن معلومات گه کوره, پایتخت کابل نینگ افشار منطقه سیده یول چیککه سی گه جایلشتریلگن بمب نینگ پارتلب کیتیشی عاقبتیده ۳ نفر ملکی نینگ یاره لنگن لیگی معلوم قلیندی. ایچکی ایش لر وزیرلیگی نینگ سوزلاوچیسی, اوشبو بمب نینگ ضربتی تیم اوچون جایلشتریلگن لیگی نی بلدررایکن, خودی منه شو بمب نینگ اوشبو تیم نینگ موتری نینگ اوتیشی آرتیدن پارتلب کیتگن لیگی نی بلدردی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
